Diari Oficial de la Generalitat Valenciana


Sumari del DOGV 429, del 17-09-1986 (1986/807180)

DECRET 100/1986, de 30 de juliol del Consell de la Generalitat Valenciana, pel qual és segregada una part del terme múnicipal d'Oriola (Alacant) per tal de constituir un Múnicipi independent amb la denominació de Pilar de la Horadada.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/30/100/dof/vci/html**

### Dades del document

Número de DOGV
:   429

Data del DOGV
:   17-09-1986

Secció del DOGV
:   DISPOSICIONS GENERALS

Número del document
:   1986/807180


Data del document
:   30-07-1986

Organisme emissor
:   Conselleria d'Administració Pública

Tipus de document
:   Decret

Decret 100/1986, de 30 de juliol, del Consell de la Generalitat Valenciana, pel qual es segrega una part del terme municipal d'Oriola (Alacant), per tal de constituir un municipi independent amb la denominació de Pilar de la Horadada.  
Els veïns del nucli de població denominat Pilar de la Horadada del Municipi d'Oriola (Alacant) instaren la segregació de part del terme d'Oriola per constituir-se en Municipi independent, amb la denominació de Pilar de la Horadada.   
L?article 31.8 de la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, atribueix a la Generalitat la competència exclusiva per a l'alteració de termes municipals, competència que s'adiu amb el que disposa l'article 13 de la Llei 7/1985, de 2 d'abril, de Bases del Règim Local i el Reial Decret 3318/1983, de 25 d'agost, de traspàs de funcions i serveis de l'Administració de l'Estat a la Comunitat Valenciana en matèria d'Administració Local, (Butlletí Oficial de l'Estat núm. 13, de 16 de gener de 1984), facultats que, mitjançant Decret 10/1985, de 21 de juny, de la Presidència de la Generalitat Valenciana, publicat en el Diari Oficial de la Generalitat Valenciana núm. 263, de 24 de juny de 1985, van ser assignades al Consell.   
En atenció d'aquests motius, en compliment de l'Acord del Consell, que estima el recurs formulat davant l'Acord del mateix òrgan, de 21 de març de 1986, pel qual era denegada la segregació, i d'acord amb la proposta elevada per la Conselleria d'Administració Pública, amb la deliberació prèvia del Consell de la Generalitat Valenciana en sessió de 30 de juliol de 1986,   
DECRETE:   
Article primer  
U. Queda segregat part del terme municipal d'Oriola (Alacant) per tal de constituir un Municipi independent, amb la denominació de Pilar de la Horadada, i amb la capitalitat al nucli de població de Pilar de la Horadada.   
Dos El nou terme municipal de Pilar de la Horadada estarà delimitat pel següent perímetre: «límit amb Múrcia fins a la Serra Escalona, segueix per la Serra Escalona, segueix pel riu Nacimiento, la Canyada Serrana, la Carretera Local A-351, ramal de Sant Miquel de les Salines a N-332, en direcció a la Canyada de Matamoros i la Canyada Hermosa fins a la mar».   
Tres L?extensió superficial és, aproximadament, de 74.855.622 metres quadrats.   
Article segon  
El Conseller d'Administració Pública nomenarà els membres de la Comissió Gestora del Municipi de Pilar de la Horadada, que serà constituïda a la Casa Consistorial, d'acord amb els resultats de les eleccions municipals, en la mesa o meses corresponents al territori que se segrega.   
Article tercer  
Hom procedirà a la delimitació del terme municipal dels dos Municipis. Una vegada practicat, s'efectuarà la separació patrimonial i l'assignació de deutes i càrregues entre el nou Municipi de Pilar de la Horadada i Oriola.   
DISPOSICIO FINAL  
Queda facultada la Conselleria d?Administració Pública per a dictar les disposicions que puga exigir el compliment d'aquest Decret.   
València, a 30 de juliol de 1986.   
El President de la Generalitat,  
JOAN LERMA I BLASCO  
El Conseller d'Administració Pública,  
VICENT SOLER I MARCO


Còpia Permalink ELI